שני נחשוני

שני נחשוני (נולדה ב-29 ביולי 1985) היא עיתונאית ישראלית המשמשת ככתבת בדסק התרבות בתאגיד השידור הישראלי.

קריירה
ב-1995, כשהייתה בת 10, הייתה חברה בלהקת השכנים של צ'יץ'.

נחשוני היא בעלת תואר ראשון בעיצוב פנים מבנה וסביבה ממכללת שנקר.

את שירותה בצה"ל עשתה בתחנת הרדיו הצבאית גלי צה"ל ובתחנת הבת גלגלצ והגישה מספר תוכניות בתחנות. ב-2005 עזבה את גלי צה"ל וגלגלצ, ועברה לרדיו ירושלים, במקביל לעבודתה ברדיו ירושלים, שימשה כתחקירנית בהעולם הבוקר וכמגישת "המהדורה" בערוץ הראשון.

ב-2007 עברה לרדיו תל אביב והגישה את התוכנית "משהו משהו". ב-2010 עברה להגיש את התוכנית "זורמות" עם עדי שילון, וב-2012 החלה לשמש כמגישה מחליפה בתוכנית הבוקר עם סלוצקי ודומינגז.

ב-2013 עזבה את תוכניתה עם שילון, אולם המשיכה לעבוד ברדיו תל אביב עד 2015. אז החלה לעבוד בערוץ 2 ככתבת דיגיטל בתוכניות שיחת היום ומדברים על זה, וככתבת בחטיבת החדשות האנגלית ב-I24NEWS.

ב-2017 עזבה את תפקידיה בערוץ 2 וב-I24NEWS והצטרפה לתאגיד השידור הישראלי, שהיה בשלבי הקמה. שם, היא משמשת ככתבת תרבות בכאן חדשות, מבזקנית ומגישה מחליפה בתוכנית "חדשות הלילה".

נחשוני נשואה ואם לבת. מתגוררת בתל אביב.

קישורים חיצוניים

הערות שוליים

סגל תאגיד השידור הישראלי - כתבי כאן חדשות
בוגרות תיכון אליאנס (תל אביב)
בוגרי תיכון אליאנס (תל אביב)
חברי להקת השכנים של צ'יץ'
חיילי גלי צה"ל
בוגרות מכללת שנקר
בוגרי מכללת שנקר
ישראליות שנולדו ב-1985
ישראלים שנולדו ב-1985